Κατουνάκια
Τα Κατουνάκια είναι περιοχή στην έρημο του Αγίου Όρους που υπάγεται στη Μονή Μεγίστης Λαύρας και στην οποία βρίσκονται ησυχαστήρια της, που ανέρχονται σε εικοσιδύο. Η περιοχή είναι βραχώδης και απόκρημνη. Aπό τα πιο συγκροτημένα είναι των Οσίων Πατέρων επονομαζόμενο των Δανιηλαίων που είναι ιδιαίτερα φημισμένο για την πνευματικότητα αλλά και την ψαλτική δεινότητα των μοναχών, του Εφραιμ του Σύρου και της Γέννησης του Χριστού. Σήμερα κατοικούν τριάντα πέντε μοναχοί και ασχολούνται με ξυλογλυπτική, αγιογραφία, ιεροραπτική και ψαλτική. 

O Άγιος Δανιήλ Κατουνακιώτης ο Σμυρναίος το 1881 δημιούργησε στα Κατουνάκια την καλύβη του, η οποία υπήρξε το θεμέλιο για το σημερινό ησυχαστήριο της αδελφότητας των Δανιηλαίων. Ο άγιος Δανιήλ άσκησε την τέχνη της αγιογραφίας και την παρέδωσε στην αδελφότητα, η οποία την ασκεί μέχρι σήμερα. Όμως περισσότερο έχουν μείνει ιστορικές οι πραγματείες, οι μελέτες και οι εκατοντάδες επιστολές του αγίου Δανιήλ που αντιμετωπίζουν με σύνεση και πατερική κατοχύρωση, σοβαρά πνευματικά και θεολογικά ζητήματα.
Q780149
Αγίου Όρους
LOC
Q546516
Μονή Μεγίστης Λαύρας
LOC
Q200608
Εφραιμ του Σύρου
PER
Q65273007
Άγιος Δανιήλ Κατουνακιώτης ο Σμυρναίος
PER
Q16735652
Κατουνάκια
UNK
Q16735652
Κατουνάκια
UNK
located in the administrative territorial entity